Diari Oficial de la Generalitat Valenciana


Sumari del DOGV 6166, del 16-12-2009 (2009/14149)

RESOLUCIÓ de 9 de desembre de 2009, de la Direcció General d'Ordenació i Centres Docents per la qual s'aprova transferir a alguns centres públics de titularitat de la Generalitat d'Educació Especial específica, determinades quanties per a sufragar les despeses derivades dels materials escolars utilitzats per a desenvolupar el procés d'aprenentatge del seu alumnat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6166

Data del DOGV
:   16-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14440


Data del document
:   09-12-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament
    * ajuda pública
    * material d'ensenyament

RESOLUCIÓ de 9 de desembre de 2009, de la Direcció General d'Ordenació i Centres Docents per la qual s'aprova transferir a alguns centres públics de titularitat de la Generalitat d'Educació Especial específica, determinades quanties per a sufragar les despeses derivades dels materials escolars utilitzats per a desenvolupar el procés d'aprenentatge del seu alumnat. [2009/14761]  
La Llei Orgànica 2 /2006 de 3 de maig, d'Educació (BOE núm. 106 de 4 de maig), en l'article 74, establix que «l'escolarització de l'alumnat que presenta necessitats educatives especials es regirà pels principis de normalització i inclusió, i n'assegurarà la no-discriminació i la igualtat efectiva en l'accés i la permanència en el sistema educatiu, i podran introduir-se mesures de flexibilització de les distintes etapes educatives, quan es considere necessari».  
De conformitat amb l'esmentada Llei Orgànica d'Educació, l'Orde de 9 de desembre de 2008, de la Conselleria d'Educació, (DOCV núm. 5915 de 17 de desembre) per la qual es regula la convocatòria d'ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat de l'Educació Primària, per mitjà del bonollibre, ambdós escolaritzats en un centre públic o en un centre privat concertat a la Comunitat Valenciana per al curs 2009-2010, preveu en l'apartat quint (annex II) esta necessària flexibilització quan establix un procediment singular per a poder atendre les necessitats de material escolar d'estos alumnes.  
Per l'Ordre de 26 de maig de 2009 de la Conselleria d'Educació, (DOCV núm. 6029 de 5 de juny), es determina el crèdit que ha de finançar el bonollibre per a l'alumnat que cursa de primer a sext d'Educació Primària en centres finançats amb fons públics, per al curs 2009-2010 i per l'Orde de 25 d'agost de 2009 de la Conselleria d'Educació, (DOCV núm. 6095 de 4 de setembre) s'incrementa el crèdit de l'Orde de 9 de desembre de 2008.  
Als centres que es relacionen en l'Annex, se'ls va transferir per Resolució de 23 de juliol de 2009 (DOCV núm. 6068 de 30 de juliol), de la Direcció General d'Ordenació i Centres Docents, l'import corresponent a l'alumnat d'educació especial escolaritzat en el centre en el dit moment.  
Els esmentats centres s'han dirigit a l'administració per a comunicar-li que, amb posterioritat, s'han matriculat en els dits centres un nombre d'alumnes nous important que fa necessari un increment de la subvenció que cobrisca els gastos de material dels dits alumnes.  
Vist l'informe favorable de la Inspecció Educativa en què corrobora allò que s'ha afirmat pel centre.  
D'acord amb el que establix la disposició final primera de l'Orde de 9 de desembre de 2008 abans citada, resolc,   
Primer  
Completar la transferència econòmica realitzada amb data 23 de juliol de 2009 als centres docents públics de titularitat de la Generalitat, amb els imports que figuren en l'Annex, a fi de sufragar els gastos derivats de l'adquisició del material escolar, que per les seues característiques específiques i singulars requerisca este alumnat per al curs 2009-2010.  
Segon  
La transferència s'abonarà a càrrec al capítol IV, línia de subvenció T0067000, del capítol IV, programa. 422.20, de la Llei 17/2008, de 29 de desembre de Pressupostos de la Generalitat per a l'exercici 2009 (DOCV núm. 5924 de 31 de desembre). L'import de la transferència ascendix a 2.074 euros, que corresponen a los centres que figuren en l'Annex.  
Tercer  
La comissió econòmica del consell escolar del centre supervisarà la gestió de les dotacions rebudes de la Conselleria d'Educació. La   
ANNEX I / ANEXO I  
  
transferència de l'ajuda haurà de ser justificada pel centre en concepte de gastos derivats de les necessitats pròpies del dit alumnat, i caldrà aportar el certificat del consell escolar, d'acord amb el que establix el punt quint (segons model annex II-B) de la precitada Orde de 9 de desembre de 2008 de la Conselleria d'Educació.  
Els centres hauran de conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control, i tot això d'acord amb el que establix la Llei 38/2003, de 17 de novembre, General de Subvencions (BOE núm. 276 de 18 de novembre).  
Quart  
Els centres reunixen tots els requisits establits en l'article 13 de l'esmentada Llei 38/2003 General de Subvencions.  
Quint  
Esta resolució amb l'Annex es publicarà en el Diari Oficial de la Comunitat Valenciana, en els taulers d'anuncis dels centres i en les direccions territorials de la Conselleria d'Educació de València, Alacant i Castelló, així com en la pàgina d'Internet: http:// www.edu.gva.es/ocd/areacd/val/abc/ajudesllibres.asp.  
Sext  
Esta resolució produirà efectes a partir de l'endemà de la publicació en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació en el DOCV.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el DOCV, o a partir de l'endemà que es notifique la resolució expressa del recurs de reposició o que este haja d'entendre's presumptament desestimat.   
València, 9 de desembre de 2009.- El director general d'Ordenació i Centres Docents: Francisco Baila Herrera.